PRAVILNIK

O SADRŽINI PROJEKATA GEOLOŠKIH ISTRAŽIVANJA I ELABORATA O REZULTATIMA GEOLOŠKIH ISTRAŽIVANJA

("Sl. glasnik RS", br. 51/96 i 45/2019 - dr. pravilnik)

**Čl. 1-23\***

*(Prestali da važe)*

**Član 24**

Elaborat o rezultatima geoloških istraživanja (u daljem tekstu: elaborat) sadrži:

1) opšte podatke o elaboratu;

2) tekstualni deo elaborata;

3) grafičku dokumentaciju i

4) dokumentacioni materijal.

**Član 25**

Opšti podaci o elaboratu obuhvataju:

1) naziv elaborata i naziv preduzeća, odnosno drugog pravnog lica koje je elaborat uradilo, potpis autora elaborata sa leve strane i potpis ovlašćenog lica u preduzeću sa desne strane, mesto i godinu izrade elaborata;

2) spisak saradnika na izradi elaborata sa svojeručnim potpisom;

3) dokaze da je preduzeće, odnosno drugo pravno lice upisano u sudski registar za izradu elaborata o rezultatima geoloških istraživanja;

4) dokazi da autor elaborata u pogledu stručne spreme i radnog iskustva ispunjava zakonom propisane uslove.

**Član 26**

Tekstualni deo elaborata sadrži:

1) uvod;

2) cilj i način istraživanja;

3) geološke karakteristike istražnog prostora;

4) istražne radove;

5) ispitivanje kvaliteta;

6) prikaz rezervi;

7) tehno-ekonomsku ocenu.

**Član 27**

Uvod sadrži:

1) opšte podatke o istražnom prostoru;

2) vreme u kome su istraživanja izvedena;

3) morfološko-hidrogeološke i klimatske karakteristike područja;

4) pregled ranije izvršenih istraživanja sa kraćim pregledom rezultata istraživanja i stepenom istraženosti, i

5) geološke karakteristike šireg područja.

**Član 28**

Cilj i način istraživanja sadrži:

1) problematiku istraživanja koja je rešavana na osnovu projekta;

2) cilj i namenu istraživanja;

3) uslove i način istraživanja.

**Član 29**

Geološke karakteristike istražnog prostora sadrže:

1) geološku građu i tektoniku;

2) genezu ležišta;

3) hidrogeološke karakteristike;

4) inženjerskogeološke karakteristike.

**Član 30**

Istražni radovi sadrže:

1) koncepcijska i metodološka rešenja istraživanja metalogenetskih ili minerogenetskih, ugljenosnih ili naftonosnih karakteristika istražnog prostora;

2) koncepcijska i metodološka rešenja istraživanja geoloških karakteristika istražnog prostora;

3) koncepcijska i metodološka rešenja istraživanja hidrogeoloških karakteristika istražnog prostora;

4) koncepcijska i metodološka rešenja istraživanja inženjerskogeoloških karakteristika istražnog prostora;

5) koncepcijska i metodološka rešenja istraživanja za klasifikaciju i kategorizaciju rezervi mineralnih sirovina na istražnom prostoru;

6) koncepcijska i metodološka rešenja istraživanja za kvalifikaciju i kategorizaciju rezervi podzemnih voda;

7) detaljna razrada koncepcijskih i metodoloških rešenja za pojedine vrste istraživanja data su u odeljku za izradu projekata geoloških istraživanja;

8) metode istraživanja i

9) opis istražnih prava.

**Član 31**

Istraživanje kvaliteta sadrži:

1) metode oprobavanja;

2) rezultate laboratorijskih i tehnoloških istraživanja i

3) ocenu rezultata ispitivanja kvaliteta.

**Član 32**

Prikaz rezervi sadrži:

1) metode preračuna rezervi i prikaz postupka proračunavanja;

2) prikaz rezervi mineralnih sirovina;

3) prikaz rezervi podzemnih voda i

4) tabelarni pregled geoloških rezervi.

**Član 33**

Tehno-ekonomska ocena sadrži:

1) geološke, genetske, tehničko-eksploatacione, tehnološke, regionalne, tržišne, ekološke i društveno-ekonomske faktore;

2) naturalne i vrednosne pokazatelje i

3) geološko-ekonomsku ocenu rezultata istraživanja.

**Član 34**

Grafička dokumentacija sadrži:

1) preglednu geološku kartu razmera do 1:100.000 sa ucrtanim istražnim prostorom;

2) geološku, hidrogeološku ili inženjerskogeološku kartu šireg područja istražnog prostora razmera do 1:25.000 (100.000);

3) geološku, hidrogeološku ili inženjerskogeološku kartu istražnog prostora sa ucrtanim istražnim radovima razmera do 1:25.000;

4) geološke, hidrogeološke ili inženjerskogeološke profile istražnih radova razmera do 1:5.000;

5) karte i profili za proračun rudnih rezervi razmera do 1:1.000 i

6) karte oprobavanja razmera 1:1.000.

**Član 35**

Dokumentacioni materijal sadrži:

1) rezultate hemijskih, mineraloških, sedimentoloških i drugih istraživanja značajnih za područje istraživanja;

2) rezultate hidrogeoloških, inženjerskogeoloških, geomehaničkih, geofizičkih i dr. istraživanja i

3) rezultate poluindustrijskih i industrijskih istraživanja mineralnih sirovina, rezultate osmatranja i testiranja vodnih objekata i geoloških procesa.

**Član 36\***

*(Prestao da važi)*